* **April er allerede godt i gang, og med det – kolonihagesesongen også <3**
* **Vann:**Planen er at vannet skrues på lørdag 10.april rundt klokken 12. Men, vær klar over at forbeholdet “..hvis forholdene tillater det” gjelder helt frem til lørdag. Hvis bakken viser seg å være bånntæla eller YR melder uforsvarlig kulde, så må planen endres. Uansett – som tidligere sagt; Når vannet settes på anbefaler vi sterkt alle parsell-leiere å være til stede på hyttene for å sjekke at det ikke har oppstått lekkasjer el.l gjennom vinteren. Det er den enkelte parsell-leiers ansvar å kontrollere for eventuelle vannlekkasjer. Styret har ikke anledning til å sjekke dette i alle hytter.
* **Korona:**Når vi nå begynner å samles igjen er det viktig at alle husker de til enhver tid gjeldene koronaregler - også i kolonihagen! Hold avstand, husk håndvask, unngå besøk osv. All utleie av Felleshuset er lagt på is i april og mai. Også i år blir det egne nøkler til toaletthusene (do/dusj) for de som har meldt behov for dette, og det blir kjøpt inn ekstra rengjøringsartikler hit. For vaskerommene er det viktig at alle skriver seg opp når de har brukt dem, og at alle rengjør forsvarlig etter seg.
* **Hageavfall:** Første innsamling av hageavfall blir lørdag 24.april, vi vet ennå ikke klokkeslettet. Vi følger samme “regimet” som i fjor med levering og kasting - i år krever REN også at vi bruker munnbind. Nytt av året er at lemping og kasting blir en del av pliktarbeidet – istedenfor toalettvask som tidligere år. Det kommer egne lister for dette pliktarbeidet. Det blir totalt 6 besøk av kvistbilen i løpet av sesongen.
* **Strømnettet:**Utbedringen av strømnettet/skifte av inntaksledninger er i full gang, og startet på avdeling 4 onsdag denne uka. De skifter omtrent 20 hytter hver dag. Ingen trenger å være til stede på hytta. Det kan bli opptil 2 timers strømbrudd under arbeidet.
* **Vedlikehold:**Er det noe spesielt på fellesområdene i kolonihagen du synes henger litt på halv 12, noe du skulle ønsket deg malt eller fikset? Noe som bør fjernes eller settes opp? Send oss da gjerne en epost på [solvang4@kolonihager.no](mailto:solvang4@kolonihager.no)
* **Års-regningen:**Fakturaene er lagt i hyttepostkassene, betalingsfrist er 30.april. Husk at alle MÅ ha postkasse lett tilgjengelig på gjerde/port fra 1.april. De som ikke hadde postkasse i påsken, har fått års-regninga på trappa under en stein.
* **Hyttesalg:**Fristen for melde hyttesalg er 1.mai - send i så fall epost til [solvang4@kolonihager.no](mailto:solvang4@kolonihager.no). Husk at det står tusenvis av søkere på venteliste, så hvis du ikke har anledning til å bruke hytta di som du skal (og i henhold til vedtektene), er det kanskje bedre å selge?
* **Ekstraordinært årsmøte:**Gjennomføres digitalt også i år, og på samme måte som i fjor. Innkalling blir hengt på tavlene og sendt på epost fire uker før møtet avsluttes. Møtet kommer til å foregå over flere dager. Dere får en sms med en lenke når møtet åpner.
* **Andre årsmøter:**Norsk kolonihageforbund hadde årsmøte 13.mars. Det kan dere lese mer om her [internt - Norsk Kolonihageforbund (kolonihager.no)](https://www.kolonihager.no/internt.html). Årsmøte i Foreningen Solvang er 20.mai og Oslokretsen har årsmøte 26.mai. Solvang 4 var og blir representert på alle.
* **God sesongstart ønskes fra styret :)**